屌㞗𡳞𡴶屄膥袋豳脽 即係𨳒𨳊𨶙閪B春袋崩周 請以unicode big endian格式存檔,否則好多粤語字出唔到
我買徂間樓
賣徂套唔返
做過幾個月老闆
一個浪，又打返工
戒徂三次股票
又炒返
爾家又戒緊
結過婚，離徂
就來又結
應該唔會再離啩
總之什麼人生起跌
我夠皮㗎喇
唔好地震
我Ok
先生，身份證
不如搭下一架啦？
唔係話唔等你呀
等你一分鐘，我唔見兩分鐘
條數好襟計呀
大家出來搵食，係唔係恁講先
停車，停車，停車
疴篤尿，好快
有無搞錯呀你？
哇！有無搞錯啊？
哇！哇！哇！
喂
舸條友黐線㗎
痾尿痾到過隔籬
㷫辣辣恁痾過來
黐線㗎
喂，你痾尿痾到我喎
你點會痾到過隔籬㗎？
喂，你淝到我，你使唔使出來交待下呀？
ok，你唔使出來
我向爾堵等你
我睇下你係唔係一世都唔出來
幾廿文，等你一世咩？
喂喂喂
一
二
三
哇~
阿伯，你幾廿歲人
你個屎坑向爾邊啊
（阿伯，你幾廿歲人，你個屎坑向爾邊啊……)
仲有幾個星期先擺酒
你都係恁
你一定好唔開心啦
還掂尐帖都唔見徂啦
無謂勉強
可惜呀，你爾家恁紅
好多人會想蒞飲㗎
我一個人
打哂你等恁多個
（一，二，三）
等陣先呀
夠啦，你夜晚又唔願睏，都睇徂幾百次
收聲
你有睇舸條短片啊？
你講真忌？
舸條黐線佬真係向爾堵返工㗎？
佢一早被人起哂底啦
聽聞呢佢向十一樓舸間公關公司堵做野
你亂講野呀
因住去廁所舸陣被人旋風腿呀
旋風腿你啊
十一樓，唔該
（六樓）
旋風腿，好波
旋風腿，我撑你啊
人生係個旅程來忌
係一個公關忌旅程
你做人，公關做得唔好
食屎㗎喇
李小龍啊，愛因斯坦啊，畢加索啊
㔹唔㔹呀？
㔹，㔹到璺啦
但如果佢等公關做得唔好
食屎㗎喇
恁佢鍾意食屎得唔得呀？
得
一個科學家可以食屎㗎
可能㔹尐添
但係我等做公關㗎嘛
做公關
無公關，屎都無得食
即係你有無見過我發脾氣呀?
從來都無㗎嘛
因為我係做公關㗎嘛
我想唔想發脾氣？
想，我唔敢咯
就上個禮拜
我個女帶條僆仔返屋企
搞嘢呀
搞我個女
就向我間屋隔籬搞我個女
然後仲留低同我一齊食飯
食完飯佢問：“有無甜品呀？”
佢食徂我個女，食埋我餐飯
仲問我有無甜品食
就憑佢爾句說話
我打爆佢個頭，磨成粉末，衝落廁所
全中國無人話我做得唔合
我請佢食甜品
因為我係做公關㗎嘛
我打爆佢 即係打爆一齊同我做野忌同事
阿李生呀
李生自己打電話來問，你係唔係我公司忌人
你被人淝濕隻腳，我被你淝濕個頭呀
我等只係希望你講幾句說話
同公司道個歉
畀我等放上youtube
無計㗎，爾個時代
網上恩怨，網上了斷
大家心平氣和
好蒞好去，好唔好?
水來㗎咋
各位，來啦喎
由富通保險呈獻
黃子華棟篤笑
洗燥
爾家開始
各位觀眾
劉青雲先生
係無來到忌
回水
劉青雲吩咐徂我
佢話，如果佢唔來得，你畀佢忌掌聲呢
我就可以代領㗎
咩人掟尐煙盒恁忌嘢上來呢？
爾個係舞台來忌
好危險恁樣呀
可唔可以借啖乜野
ok，你拾返個煙盒啦
ok，多謝你，多謝你
各位，劉青雲無來到
劉青雲講忌野你要記得啵
劉青雲講咩呀？
做人無公關，你食屎㗎喇
係呀，爾句話係幾時都忌合用㗎
你睇show，無公關，食屎㗎喇
你知唔知我試過有一次睇show
同我朋友去，睇睇下
佢忽然就大聲嗌
你想點呀你
全場都聽到
我睇下佢做乜鬼野
隔籬舸個人捉住徂佢隻手
光天化日強搶民手
原來佢一開show就同隔籬舸個人暗運內勁
向堵爭奪緊舸個手柄位
你等個個都有㗎
你等冷靜尐呀
因為爾個設計的而且確係，唔係你死就係佢亡呀
即係如果你又想搭，佢又想搭
是旦一個係只能夠係扮搭
ok，係好燥㗎
但爾尐濕碎
我另外試過睇一個show
我坐低 前面有個女人
個頭來到爾堵
個髮型來到爾堵
我咪同隔籬個人講
即係，好鬼無公德心呀，係唔係?
你唔係預徂個個坐向你後面都係姚明來呀嘛？
真係，真係你恁樣睇show
整個恁忌髮型
爾種人呢係會向車尾堵整排車頭燈忌
哇，我睇後面睇得好清楚呀
我睇到後面尐友仔尐司機睇唔到野呀
恁無公德心
其它舸尐我都無講
就點知原來坐向佢隔籬有個男人
一聽到我恁講，就彈起身
就捉住我隻手
“先生，我同你出去謦下欬呢。”
個“欬”字都仲未講完
舸個拳頭已經到徂爾堵
但係我等的而且確係睇李小龍長大㗎嘛
即係我等好清楚咩叫做“硬食”
果然我拾返個鏡片
學過功夫真係唔同好多忌
就係仲有一塊
尐人點解會恁燥忌呢？
落雨舸陣你就明白㗎喇，各位
到徂落雨舸陣時，我永遠都戴住太陽鏡忌
因為尐女人永遠都擔遮㗎嘛
而佢等忌遮忌高度係恰恰會批徂你對眼落出來n㗎嘛
拍親手舸尐都係男人來忌
因為尐女人根本都唔知自己有恁做到
有嗎？有人有隻眼無徂咩？
我次次一落雨我就同我阿媽講
如果你返到屋企，你發覺你把遮邊
插哂一隻隻眼珠呀
你有咩感受呀？媽
黐線㗎
叫徂你臨返到屋企一定要將把遮開閂，開閂
拂乾淨佢呀嘛
所以每一次落雨
我行街就似舸尐人玩旋轉木馬恁樣
叮叮叮叮叮，哇，叮叮叮叮叮，砰
有一次就係唔覺意撞到一個人把遮
恁遮撞遮，好小事啦
我就繼續向馬路堵等過馬路啦
知道佢兜遮罨過我把遮堵
我整個人出徂馬路恁滯
我望一望佢
佢同我講
冤有頭，債有主
我話，你有病就唔好出來淋雨啦
無，我無恁講
做人無公關，食屎忌啦
我淨係同佢講，哥，我唔覺意嗻
你唔覺意，我覺得你特登喎
各位，點解城市的人會恁燥
因為你無野係唔覺意忌
你每一野都係特登忌
即係你唔覺意攝隻手過來呀
唔見你唔覺意攝尐銀錢過來？
即係你無得唔覺意
就即係咩意思呀？
即係你無得講對唔住㗎
即係你行街你踩到人腳跟
個條友話，哇，你有無搞錯呀
你應該講咩呀
你唔行慢尐？
係呀，我無誇張㗎
有一次我向停車場等排隊
即係畀尐停車fare啦
前面舸個人就排緊隊畀錢
得一個人排向爾堵
恁我排向爾堵，Ok呀，正常距離
跟著忽然入徂兩公婆入來
一攝就攝徂我中間
恁我就同個男人講
先生，我排緊隊
佢同我講
你唔好企向舸堵？
舸堵真係好大呀嘛，整個等畀錢忌位
恁我咪同佢講
先生，爾堵地方恁大
唔通我排隊要頂著佢籮柚呀？
我唔緊要呀要頂住佢籮柚
個問題係佢畀緊錢，佢有咩感覺呢？
哇，哇，哇，哇
爾個時候佢老婆就大喝一聲
你收皮啦
斯文敗類
我一時之間呢真係既驚且喜啦
因為我係從來都無被人形容過係斯文㗎嘛
即係斯文敗類都算係一種讚美啦，係勿呢？
我諗下當時，斯文敗類忌相反詞係咩呢？
哦，麻甩君子恁？
恁好似斯文敗類無恁擢喎
anyway,，我同舸個男人講
先生你放心，無論如何我都唔會同你嘈忌
你睇下你老婆個樣
惡到，哇，個嘴好似想襲擊樓上對眼恁忌
你要同佢生活
你已得到你應有忌懲罰啦
無，我無恁講到
點解恁殘忍忌你等？
人等真係要同佢生活忌嘛
陣間一齊睏睏下覺
哇，個斯文敗類又講得合喎
佢個嘴同隻眼真係好似越來越接近恁喎
向城市生活，你整日都要鬧交，你覺唔覺呀？
好端端，你唔識鬧都要鬧
我向網上，我睇到一段片
一個阿嬸同一個阿婆向部巴士上鬧交
鬧到高潮忌時候，個阿嬸竟然同個阿婆講
你爾尐，你爾尐亘係做雞㗎
阿婆來忌喎
恁阿婆點駁返佢呢？
阿婆都並非弱者喎,阿婆就話
你又知？
恁係勿算係認徂呢？
阿婆，你恁樣鬧交你就輸徂咯
即係除非你即刻講，你又知
狗眼看人低，雞眼看人，就人人係雞咯
問題係阿婆唔會識得恁鬧交
但係佢又知道，你唔可以講完你又知就完
恁佢就加多句，我個孫呀，都讀緊大學啦
即係各位你諗下，阿婆係一個幾恁單純忌人
佢係相信，佢有一個孫係足以證明
佢生理上係無可能做過雞忌
做雞忌點可能有孫
就算有亦只係讀到三年級
即係爾個時候佢隔籬有個醫生同佢講
唔係呀，阿婆，一個性工作者都係可以有個孫忌
而你個孫甚至乎可以好似我恁樣，讀到可以做醫生㗎
阿婆係會崩潰
無可能個世界唔係恁㗎
可以讀到做醫生喎
哦，你又知
有好多人係唔知道
飲水都係一種表演來㗎
你記得下次去七十一
買完支水，唔好就恁飲
開徂，第一樣野要點呀？
然後望著櫃檯忌姐姐……
唔好意思要你拾蓋
各位，香港係一個好燥忌地方來忌
主要爾家有兩個理由
點解香港恁燥呢？
第一個理由
因為自從回歸之後呢
我們同母親呢……
即係回歸徂母親之後呢
我們同母親有好多母子關係忌矛盾
主要係文化上，大家兩個家庭有尐矛盾
文化上好唔同
即係我等香港人好興講句說話叫做
吊頸都要抖下氣呀
係勿呀？各位，我等講下之嘛
無諗過真係會做得到㗎嘛
吊著點抖嗻?
係嘛？唔知道原來你母親舸邊真係發明徂掂地吊頸啵
恁你真係可以透到氣喎
係嘛？你抖到，你唔到恁點呀?
呃~~
真係好先進喎，人等舸邊的文化，你明唔明呀？
譬如人等好多官員，佢等係會貪污忌
爾點呢我等香港追得好貼啦爾家
但係人等有尐高官個老婆，係會去殺人喎
我等香港恁點呀？
陳茂波個老婆去殺人呀？
佢夠膽去開劏房嗻，
唔通佢夠膽劏人？
即係講起上來我覺得呢 陳茂波爾家做官，係㩄徂佢
佢係應該去海洋公園表演
來，畀支大啤畀我
咕嚕咕嚕咕嚕……
來，畀個吹波波舸尐嘢畀我
無野
犀利呀，兩地文化最唔同係咩呢？
其中有一樣野，就係……
母親呢，會要求我等向母親節唱一尐母親歌
無所謂呀，母親節我等可以唱母親歌
問題係我等真係喊唔出嘛
係嘛，我等都唔慣嘛，恁你會點呀？
“世上只有媽……”
媽媽會挖你㗎嘛
係嘛，你唱得恁樣衰，不如唔好唱
爾堵係香港呀，你以為北韓呀？
人等都係死徂人先至恁樣唱㗎咋
即係諗起來都唔知焉條友諗爾條橋出喎, 即係要唱歌唱到喊恁呢
不如恁啦，諗爾條橋舸個人呢
你話畀我等聽阿伯母幾時生日
我等就組隊去到佢樓下對著佢係恁樣唱
“世上只有你媽媽最好”
各位，香港爾家係燥到
即係以後無人握手㗎喇
點解呀？因為一個大男人
全香港最大忌男人
我遞隻手出來同你握
你個僆仔鞠個躬就算喎
鞠個躬就走徂去喎
我點落台呀？大佬
爾個就係反應忌問題，各位
你伸隻手出來同人握
人等鞠躬，或者打跟斗
恁你應該點做呀？
中國人來㗎嘛
好簡單
承讓承讓
你班死僆仔，一日到黑就對著我嗌
大時大節仲一大班走來我門口堵嗌
嗌都唔緊要啦,你嗌乜野呢
你對著我日日向堵嗌，“切”
你唔好話畀我聽你唔係特登忌
你唔可以嗌“收”忌咩？
你係要嗌“切”
我男人來㗎嘛
點切呀？
何況我都軟化徂啦
爾家終於大家都好順氣啦
因為佢終於公開承認
各位，其實我無切都等於係切徂㗎喇
在香港第二樣野令大家非常燥忌
我識得好多燥得睏唔著是忌人都係因為爾個原因
第二個理由
就係唔夠錢使
各位，我首先要澄清下
我所謂忌唔夠錢使
唔係無錢開飯
如果在座有人係三日無食過飯呢
你係唔應該向堵睇show呀
我係講唔到你舸個層次呀
我最多係試過兩日無食飯嗻
舸次係因為失戀
同埋主要就係，我知道第三日係有自助餐食忌
你無人三日無食飯呀嘛？
有，你拍下手，我回水畀你
哇~，你全場都無食過飯
三日都無食過飯
三日都無食飯忌人來講， 你等精力都算係好啦
特別係尐買貴fare忌，都係無食過飯呀三日
恁都來睇我
恁真係好唔抵呀有無覺得
哇，即係唔食飯都來睇我，好唔抵呀
我覺得你等好唔抵
好唔抵可憐
唔食飯都要來睇show
有無人瞓緊街忌爾家？
又有
即係全香港最窮舸班人向哂爾堵咯
唔怕，有我陪你
恁我好明顯都係好窮唔夠錢使
如果唔係我點解會開show呀？
梗係因為我掛著你等啦
真係唔係唔夠錢使，點講得出呀爾尐說話？
如果我夠錢使，我仲會唔會開show？
“會”
無錯，我係會忌
但係我會挑選過我忌觀眾
到時唔係話你有錢就入得來忌
入得來忌，一定要唔夠錢使
因為只有爾尐觀眾先至會有最大忌熱情嗌“回水”
“回水”
你聽下
我忌觀眾根本就係恁高水平
我又使勿挑選過呢？
“我回水畀你”
等我諗一諗佢爾個邏輯先
你回水畀我
唔通我上一世識得你？
都幾奇妙
多謝你，多謝你
收啦恁就
仲有封信忌添
嗱，爾尐就真叫做真係fans爾尐
你等睇，你等學下啦
你等學下啦，人等封信寫著咩？
人等爾家只係開頭都未開始個show
佢已經恁樣寫上來啦
本人，陳可為，係唔係真名來忌？
係，陳可為，係唔係就係舸尐無作不為恁意思呢？
無所不為
陳可為現在不用你回水
並且先預付兩張門票之費用給你
麻煩你準備好下一次棟篤笑門票後
與本人聯絡
學到嘢無？
學到未，爾尐就係真正叫支持啦
但係當然爾尐其實叫醒目仔
因為下次忌門票，一千文就買唔到兩張啦
爾尐向經濟上，好多現場知道叫做cashing
意思就係保著先
買徂過最低票價先
死啦，講到焉呢？
嘿，我記得啦，講到
唔記得講到焉就要回水喇嘛？
不如，不如……我等嗌回水都嗌徂恁多年啦
不如來到今年，不如我等斯文點
以後唔好嗌回水
嗌另一種
“除褲”
除褲係勿，除褲都……
我等搵點新野呀？
都嗌徂十幾廿年
加多行，加多行
我等以後喊減價好唔好呢？
減價~
因為減價係實際點呀
回水係一定無可能
ok，減價就有得考慮
減價~恁樣
“減價”
我話畀你聽，減個崩都無可能
因為我係由細到大都係唔夠錢使
其實爾個係一個幸運來忌
唔似你等要瞓街，又三日無食過嘢呀
但係我唯一忌不幸就係今日都唔夠錢使
不過我唔係從來都唔夠錢使㗎
我係試過使唔哂
係我恰恰出來做野舸陣
舸陣時我每個月有三千文人工
調整返通脹就係恁上下啦
我爾尐清朝人係勿先？
三千文人工
我同我朋友租間房
ok，兩張床，每個月使千零文
食飯，去大排檔
必然㗎喇，一個叉燒飯加個例湯，十零文
只要舸陣時我用廁紙用得小心點
就係返到公司先至去廁所
我每個月可以儲成五百文
三千文可以儲五百文
舸陣時我最擔心你知唔知係咩？
即係如果我有六千文我就唔知點使啦
“夥記，畀個雙層叉燒飯畀我。”
“唔係，雙層叉燒中間再加層叉燒。”
“簡單點，三層叉燒飯。”
“走飯。”
當然，向舸陣時，各位
即係恁樣忌
工資水平仍然能夠維持到有錢剩
主要係靠我個人有堅持……
唔畀家用
係絕對唔容易忌
你阿媽每日都會問你"點解唔畀家用？"
"點解唔畀家用呀？"
我每次都多謝beyond
我就會望著我阿媽對眼
“是你多麼溫馨的目光，叫我堅毅望著前路
三千咋，咁少，不應放棄。 ”
真係，真係好鍾意睇啵
你向焉家七十一做呀？
我可以買支水飲畀你睇下
各位，跟住落來可能就要大家用下腦啦
跟著落來係一條數學上忌難題
係數學史上最大忌謎題
一個人，佢有三千文人工，佢可以剩五百文
但係當佢真係有六千文忌時候, 佢唔夠錢使，點解呀？
“畀家用”
呀，醒目呀，爾尐醒目仔呀
係呀，因為你無理由再唔畀家用喇嘛
因為你阿媽都有一條數學忌定理呀嘛
叫做叉燒定理
即係如果一個人，你忌人工係多過五千文
你再唔畀家
係等於生䊆……
無錯，但係又好多人都知道
當一個人畀得越多家用呢
佢返屋企食飯忌次數亦都越多
爾個亦都係高等數學裡面理論忌
維皮平衡法
ok，而有尐人係可以維皮到唔平衡忌
即係佢畀徂家用之後，佢可以食突返
然後佢阿媽會警告佢
"你以後唔好再畀家用喇"
所以，畀家用唔係一個問題
各位，你要諗下，一個人爾世人
第一次有錢銀鬆動，佢會諗乜嘢呢？
佢會諗一樣野
係叫做童年禁果
就係佢爾生人由細路仔到大個，一直壓抑徂十幾廿年
舸種消費忌慾望
佢會一野恁樣釋放哂出來
譬如似阿強
佢忌童年禁果就係要有十個女人
你唔好心邪
佢係想有十個女人
分成兩隊打籃球
佢可以對著佢等吹雞
佢話能夠不停恁對著十個女人吹雞
係快樂過有十個老婆
因為你有十個老婆
只不過係有十個女人不停對著你吹雞
各位，我就簡單好多
我忌童年禁果係
只係想有一個自己忌地方
同埋養一隻狗
問題係，我隻狗唯一一個嗜好
就係咬爛我忌地方
而佢又唔係咩都咬忌
佢係唔會咬銀包
佢只會咬爛銀包裡面的錢紙
佢永遠都會放過銀包一條生路
等你入過尐錢紙入去再咬過
你最燥忌就係，佢甚至會整日咬你的電器
而佢又唔觸電㗎啵
而我最大忌問題係，我爾一世人唔單止得一個童年禁果
由於我對詩詞歌賦忌愛好
我好細個忌時候就開始好想感受下兩句詩詞忌舸種境界
舸兩句野就係
花天酒地，夜夜笙歌
你唔好搞錯，我係講緊
如果你能夠去到卡拉ok
埋單忌時候，第一個企起身
唏~大家都唔好爭
然後睇都唔睇張單
攞張黑卡
就恁掟佢出去
“唔使找啦”
爾一尐就叫做花天酒地
如果你每一次買單，都要擙醒你的朋友
“唔好扮野呀……“
”仲差一份呀……“
爾尐就唔係叫花天酒地
爾尐係叫做呼天搶地
人等去卡啦ok
仲可以禁室培欲
爾尐無錢忌就只能係"禁室陪焗"
而你知㗎，焗來焗去都係舸幾個主題之嘛
事業忌停滯
感情忌無謂
養隻狗都恁貴
揾多徂反而唔夠錢使
點解
因為你揾多徂，你都係得六千文呀
係有條數學定理
如果你加徂人工都唔過八千文，你加徂係衰過唔加
爾條係叫做黃子華定理
有數學根底忌人，我可以講個數學忌表現畀你聽
x+y係細過八千，x+y係細過x
ok，係好勁㗎真係
你唔明唔緊要啊
明舸尐人就知道好勁
你可以同你老闆講聽日返工
老闆你加徂千二文人工畀我爾家都係得七千八
根據黃子華定理
你即係累我嗻？
你老細係識㗎
尐高層都識㗎
哦~多謝你提醒我黃子華定你
我爾家就係想炒一個人
黃子華定你？
好多人係唔明,咩呢？咩意思呢？
合合爾幾句，我諗徂三個禮拜
而佢證明徂，努力係唔一定有回報忌
所以你要更加堅強
更加努力，揾夠一萬文
ok，揾夠一萬文你就去到另一個境界啦
你就會開始出現幻聽
ok，每個出來做野做徂幾年忌人
佢都成日向耳仔邊聽到一尐聲音同佢講
做野做得恁辛苦為乜呀？
一定要慰勞下自己~~~~
慰勞下自己~~~~
我有個朋友，我唔敢同佢行街
只要我稍為望一望一樣嘢
佢就會話：“鍾意呀？買呀。”
“做野做得恁辛苦為咩呀？”
“買呀。”
“鍾意都唔買，你係勿人來㗎？”
“買呀。”
“慰勞下自己呀。”
“買呀。”
“獎勵下自己呀。”
“妖，買呀。”
慰勞下自己，獎勵下自己
爾尐係咩字眼呀？各位
“慰勞”“獎勵”爾尐應該用向人等身上忌字眼來忌
你慰勞你忌下屬，獎勵你忌士兵
爾家變成慰勞自己
恁係咩意思呀？
即係當你慰勞自己忌時候
你唔好當自己係自己
等如瀄暗瘡一樣忌嗻
你瀄暗瘡忌時候，你唔會太重手㗎嘛
因為痛呀嘛,你必須要同自己講
“我唔係我，我爾家就瀄爆你。”
“卟~”
同樣，你慰勞自己忌時候
我唔係我，我慰爆你
點為之慰爆自己呢？
各位，好簡單之嘛
無頭髮，去洗髮
屋企無地方行喇
買尐傢俬添
無車位
買部車
我計劃買部車，計劃徂三年
無論我點計
計點我論無
計無我論點
我都計唔掂
只要我一買部車，我就要每個月倒貼三千文
我係諗過唔畀家用忌
舸個時我同我媽講:"我車你去買餸呀？”
“唔係呀，我無部車，我返唔到工呀。”
我返工舸三年，我每日都諗著爾個問題
最緊要係車唔單止係物質上嘅嘢
佢係代表徂自由
有部車，我就鍾意車去海邊就海邊
去望下海洋，感受下舸種自由
你搭巴士都可以去到海邊㗎？
係，但係搭巴士去到海邊
就等於一個外星人來地球
唔係搭飛碟，係搭飛機咯
仲係搭經濟艙咯
恁佢係來到
但唔係好似外星人咯
UFO我都搭過啦
尐嘢都唔好食忌
係勿先？
恁你坐的士去海邊呀？
坐的士都平過你供部車呀？
喂即係點呀？
我去到海邊，佢走徂
我又同尐外星人迫返去市區呀？
你叫佢等你，都平過你供部車呀
即係我就向堵睇個海
個的士佬就睇著我睇海
恁同尐監躉放監有咩分別呀?
僆仔，睇海呀
好自由呀
不過多餘啦
其實如果我係有部車
我部車裡面會充滿哂女仔
我焉堵都去唔到
剩係我同軚盤中間，都會有三個女仔啦
爾一個係每一個男人忌幻想來忌
佢尐幻想，如果有一日我有一部車呢
我部車就會變成徂諾亞方舟啦
即係你尐女仔唔上我部車
你唔怕浸死呀？
所以我就買徂部車
好多人會話
你一生仔，一夜之間你會變得好清醒
因為你忽然之間你就會知道， 你爾世都唔夠錢使啦
你有部車，你仲清醒
因為你根本就唔使睏
你一朝早就要撲落去入表
"唉，對唔住，都遲徂"
"係呀，你整晚無睏為徂落來入爾個表"
"阿sir都整晚無睏，為徂等抄你爾個表"
唔會，差人唔會恁講野
因為差人都知道，佢最危險忌工作
唔係捉賊，係抄牌呀
因為抄牌呢，尐人會超級激動㗎
有好多人被人抄牌係痛苦到
係好似患徂絕症恁忌啵
一個患徂絕症忌人，通常第一個反應咩呢？
"點解會係我？"
你明明睇著個差人整行抄哂喎
你都會好激動喎
“點解會係我呀？”
跟著你更加激動喇
“抄牌你就㔹，捉賊唔見你恁​​㔹？”
吓，恁佢係交通警來嘛
我整日覺得尐做差人都好陰功㗎
唔知尐賊會唔會恁忌啦
尐賊被差人捉到之後
“捉賊你就㔹，抄牌唔見你恁㔹？”
好陰功呀
即係返到屋企，佢老婆都會話
“捉“茶”抄牌你就㔹。”
咩叫做捉“茶”抄牌？
“捉賊抄牌你就㔹，洗碗唔見你恁​​㔹”
各位，而最……我覺得
即係最悲傷係咩呢？
就係一個抄牌忌人，面對警察
同一個病人面對死神
到最後都係講同一句說話
係乜嘢？
阿sir，畀多次機會呀
真係好悲壯呀我覺得
我自己一個人最悲壯忌經歷
我試過有一次去攞車
然後睇到擋風玻璃上面
有三張告票
舸陣時我知道我應該出家做和尚
我已經再無能力同爾個塵世糾纏啦
一次過三張
我連法號都諗埋啦
貧僧就叫做“三張大師”
各位施主，我介紹我師父畀大家認識
一燈大師
佢比較嚴重尐，佢撞到交通燈
點解你無錢都會搞恁多嘢呀？
點解你無錢都仲要走去買車？
又買狗仔，乜嘢呀，搵恁多野來搞
因為壽司，sushi
爾家大家都知道壽司係乜嘢
但係我爾世人第一次聽到“壽司”爾兩個字
我以為係恐怖片來忌
長壽忌殭屍
而長壽忌殭屍識得輪迴忌
勿就係迴轉壽司
係阿強話畀我聽，壽司係一種好高級忌食物來㗎
佢係一碟好細忌碟頭飯
但係同時又貴過一碟碟頭飯
因為佢的餸係唔使煮㗎
各位，舸陣時全香港只係得幾間日本餐廳
我特登走去其中一間個門口去𥊙下
我見到一䊆真正忌壽司……忌模型
阿強係老點，佢唔係細過一碟碟頭飯
佢係一啖飯
然後上面有層膠
爾間日本鋪隔籬有間上海鋪
佢有碗真正忌上海麵忌模型
佢仲係會迶忌添
好勁，好先進
因為佢真係一碗真正忌上海麵
佢一朝早就曬著佢
恁佢就開始膨脹咯
到晏晝脹到罨過個碗啦直情
越晏食越大碗
越晏食越抵食
但我唔想食
我想食爾䊆壽司
但係我唔知道佢幾錢
好大掙扎我返到屋企
終於一個禮拜之後
我決定，我抱著李小龍去踢館忌心情
我走去爾間日本鋪
ok，我帶徂三十碟碟頭飯忌價錢去踢館
我諗著夠㗎喇
我一上到去，我就腳軟
點解？ 辣疏依嗎些……（歡迎光臨）
講乜鬼野呢？
我即場有兩個反應,第一個反應就係
“皇上駕到”“皇上駕到”“皇上駕到”
第二個我諗係準確點忌
唔好畀佢走， 唔好畀佢出返去，唔好畀佢出返去，唔好畀佢走
果然，我一攞住個餐牌睇一睇
阿強真係老點我
佢唔係貴過一碟碟頭飯
佢係一啖飯等於五碟碟頭飯
我有三十碟碟頭飯忌價錢
可以食六啖
我叫徂兩啖
要好大勇氣㗎
你試下去間茶餐廳
“伙計，畀兩啖叉燒飯。”
舸兩啖飯來到忌時候
我擺一啖落口
唔~ 唔~
我爾一世人無試過咬一䊆嘢要咬恁耐
我諗我已經係破徂健力士唔吞著忌紀錄
唔吞住，你等都未打烊
唔~ 變徂水啦喎
打包，有無杯？
作為一啖飯，我梗係食徂好耐啦
但係作為五碟碟頭飯
我係食得好迅速
兩啖，十碟
跟著你就明白，點解你要食wasabi
因為要用來掩飾呀嘛
唔~~~~
好貴啊~~~~
哇，啊~~~~
好傷啊，啊~流眼淚，流眼淚
好快呀，跟著我再叫多一客徂wasabi
淨wasabi
我一嘢吞徂佢
哇，佢直接襲擊我忌腦下垂體
我忌大腦立刻分開兩楷, 中間出現徂一條隧道
隧道忌盡頭係有強光
我用徂0.1秒回顧返我一世睇過忌所有廣告
由平覇平覇平覇啦
直到睇到舸個鬼妹用徂洗髮水變返做朱咪咪
然後我忽然間我就明白，我乜嘢都明白哂
點解我會用恁多錢
來到食兩啖飯
因為當時係戰後……
點解你等聽到戰後會笑忌？
恁我諗我要講清楚點啦
係第二次世界大戰之後
我諗向你等腦中可能係諗著星球大戰
係第二次世界大戰之後
舸陣時係日本忌國力最強大忌時候
舸陣時日本係全世界最巴閉忌國家，大家知嘛？
舸陣時你一講時裝，就係日本時裝
我記得尖沙咀舸間時裝店
叫咩名？
就叫做日本時裝
日本就是時裝，時裝就在日本
即係舸種目中無人法
令我諗起另一個品牌
黃子華棟篤笑
所以，後來係執徂
舸陣時所有最歡迎忌電視劇
都係日本忌電視劇
就係睇下你鍾意焉個層次,譬如我爾的
鍾意超人呀，怪獸呀
我等當時向中國忌電影史，或者電視史上面
唯一出現過忌怪獸係乜嘢？
吓？係咩？
“黃子華。”
唉，如果我有得做個怪獸， 唔使向堵做啦今時今日
可能好多人未睇過
就係有套戲叫做《如來神掌》裏面
有個人叫石堅
佢飾演一個角色
係荷爾蒙失調忌
佢唔知間唔中佢忌右腳就會腫腫腫
腫到三層樓恁高
舸隻就叫做"天殘腳"
有無聽過呀？
佢係唔會走去踩人忌
因為佢爾隻腳係無腫到嘛
基本上係條條揈向半空
佢係只能夠坐低等人等來被佢踩忌嗻
舸陣時我都覺得，有無恁低B呀？
你行過街，會唔會
“哇，好大隻腳喎，行過去被佢踩下先。”
最緊要係人等有整隻怪獸
我等只係得一隻腳
舸陣時忌港劇，一講親的友誼嘅嘢呀
都係舸幾句啦
做兄弟，有今生無來世
即係舸尐啦
人等唔係㗎
人等尐日劇係咩呀？
"斜陽裏氣魄更壯，斜陽落下心中不必驚慌"
"知道聽朝天邊一光新的希望"
係斜陽裏呀
舸陣時我點諗到
向幾個麻甩佬中間
竟然可以有斜陽忌境界
幾romantic呀，真係
舸陣時我都試過搭著阿強
“阿強，你望下斜陽。”
“只要一日有斜陽，我等一日都係兄弟。”
阿強佢話：“無錯， 做兄弟有斜陽，無日出呀。”
而爾家好多人， 飲紅酒都飲到好高忌境界
飲紅酒，你唔係話一攞來就飲嘛
你會點呀？
然後，聞，唔~唔~
然後你先至，咕咕~~
啊~我飲到，係莊嚴宏偉忌聖彼得大教堂
唔~~勿嘈勿嘈，唔~哦，仲有……
係米高安哲勞忌壁畫
啊唔係，係硬身點，係佢忌石像
嗱，識飲紅酒忌人
你知道係無誇張
因為爾家有尐紅酒舸個價錢
你飲一啖，你係夠你真係買張機票飛去聖彼得大教堂
你無錢埋單呢， 佢等仲會即刻帶你去見下米高安哲勞添
恁相比之下
一䊆壽司幾十文，係勿抵好多呀
呀唔~我見到超人
哇，著得好潮
向斜陽之下，向我行緊埋來
咦佢對我口中念念有詞， 佢對我講咩嘢？
佢話佢話
yi la xia yi ma shen
喂，幾廿文兩啖飯，亘係貴啦
但係唔好忘記爾兩啖飯
係用徂當年最美好忌故事，炮製而成㗎
超人親自招呼你呀
所以，當我阿爺生日忌時候
我就買徂兩個美好忌故事
同埋一個面豉湯，送畀我阿爺
無錯，就係我舸個打爛個膠碗忌爺爺啦
有好多人係唔係好明，打爛個膠碗係有咩恁巴閉
你試下將舸“膠”字擺向個碗字之前
放向第二個字，舸尐動詞之後，你就明㗎喇，ok
我問我阿爺，“阿爺”
“你食過壽司無呀？”
“未”
“恁你見過未呀？”
“見過。”
“尖沙咀呀？”
“四十年前，我見到有個人食爾䊆嘢……
我殺徂佢”
“向間餐廳裡面呀？"
“向大嶺村口，
我見到一個日本兵單拖向堵食爾䊆嘢，
我同一個戰友，劏狗恁劏徂佢。 ”
“你爾兩䊆嘢買徂幾多錢？”
“呀~~~
買鞋送㗎。 ”
“一日淨係買埋哂尐膠鞋。”
“爾兩䊆嘢，乜鳩味呀？”
但係一個禮拜之後
我阿爺就叫哂我同埋我尐朋友
返去佢屋企
因為佢要請我等食壽司
我等十個人圍著張圓檯
個轉盤上面，擺滿哂壽司
係我爾世人見到第一個忌迴轉壽司
係呀，因為我阿爺不停恁向堵轉
我等十個人，望著，齋睇，唔食
點解？
係勿因為尐魚唔夠新鮮？
唔係
係因為尐魚係煮熟徂忌
佢係有番茄紅衫魚壽司
梅菜皖魚壽司
涼瓜牛肉壽司
你有無食過有骨忌壽司？
鳳爪壽司
舸個造型真係非常獨特
就係一隻鳳爪揦著舸䊆飯
我阿爺仲整埋麵鼓湯
係麵鼓西洋菜大地魚煲陳腎
"尐蘿蔔頭如果打得贏我等,
佢等今日都係食緊爾種嘢
同樣一䊆飯
千變萬化
博大精深
打輸徂，咪繼續返去食生嘢咯"
爾個就係我阿爺忌國民教育啦
我阿爺覺得自己好巴閉
我尐朋友望下尐壽司
望下我
我真係𤓓到呢……
真係唯一一次同樣恁𤓓忌就係
當年有一次阿強，叫我同佢去…… 佢去參加一個叫咩英文文歌大賽
就叫我幫佢唱一句
你知唔知道阿強唱首咩歌？
真係𤓓極呀
你想唔想聽下？
唔使音樂，ok
來喇喎，你畀點心理準備
“flying many miles far away
I am trying not to cry
I am so sad I want to die”
得得得未唱完
因為我就係要負責跟住， 仲係要扮女人聲唱舸句
“ you are so sad ……”
我係無一場可以將爾句唱完， 我發覺恁多年後都
“Encore”
當時我尐朋友就係
望下壽司再望下我
我真係I am so sad I want to die
但係舸一剎那我就真正明白
點解我真係會食壽司，各位
唔係恁多第二尐理由
就係好簡單
因為我所有忌朋友
都接受壽司爾個美好忌故事
而佢等忌朋友忌朋友忌friend忌friend……
基本上全人類都接受壽司爾個美好忌故事
當所有人都接受一個故事
而你唔接受
當所有人都buy，你唔buy
你就會被全人類留低
我唔想被人類留低
我愛人類
所以我食壽司
阿強話，"你食壽司，因為你想特別點"
no，一個人要特別
係唔使使錢忌
我好細個已經知道爾個道理㗎喇
我唔夠膽做嗻
你等夠唔夠膽呀嗱？
方法係好簡單
“除褲”
除褲有幾特別呀？
你爾兩日如果無除過褲就特別啦
大家見到，在座會有尐空位㗎
點解會有尐空位剩忌？
明明係爆哂㗎
係嘛，係一票難求㗎
你知道點解仲有空位剩呀？
咪有爾幾日無除過褲舸尐人咯
都知道自己舸浸味㗎啦
買多點空位圍住自己呀
無謂有人坐埋來啦
所以舸堵有空位，隔籬尐人望下佢咯
唔好靠得太埋呀
我舸個特別方法真係好容易做
ok，人人都做到
包無人會忘記你
ok，係好簡單忌嗻
你夠膽做就得㗎喇
ok， 唔係好困難
你每次講完任何嘢
唔使講衰嘢添喎
可以講好正經忌嘢
你講完任何嘢
講埋個標點符號就得㗎喇
“小姐請問你爾家幾點呀問號”
“啊八點呀，唔該哂逗號
唉，小姐小姐走恁走做咩？逗號之嘛，又唔係句號”
“哦，小姐，我感嘆號”
無人會忘記你
爾家尐僆模點解恁成功呀？
就係因為佢等講任何嘢忌時候
佢等都唔會忘記
用括號
係勿？
由聽日開始同你尐朋友恁謦欬啦
叫嘢食呀恁樣
鳳爪刪折號
未叫完因為呀
但係當然無人會恁特別㗎，係勿？
因為真正鍾意特別忌人都知道
你真係最受歡迎忌特別
係特別得來，唔好太特別
除非你係我阿爺
佢真係咩都唔理
ok，佢唔會buy你咩壽司呀爾尐故事
因為佢係殺過人㗎嘛
佢有自己忌故事㗎
佢對我阿爺來講
佢衡量一切忌標準
都係由“生”“死”同埋“膠”有關忌
佢忌價值觀係名符其實忌“生死之膠”
每一次見我換對鞋嗻，買對鞋嗻
“你對鞋買幾錢？
行到去焉？ ”
“幾䊆水，行到尖沙嘴。”
“我對鞋呀，向打仗舸陣由廣州行落來再行返上去行落來行返上去……”
“著到今日，唔使錢，拾㗎。”
“我係你，就剪爛對膠鞋啦。”
我對當然係皮鞋啦
一係你可以學阿強
阿強係當晚唯一一個真係食壽司食得最開心忌人
點解呢？
因為佢係將二十䊆鹹蛋肉餅壽司
擺返埋一齊
還原做返一個好完整忌鹹蛋肉餅碟頭飯
我話：“阿強，你真係強呀
無咩難倒你㗎喎
任何嘢你都無咩所謂恁忌。 ”
阿強話：“做人，最緊要對自己誠實。”
因為我知道，我幾時都眲緊自己
呀，如果我話壽司好正呀
車，扮嘢啦
恁如果我話，壽司唔正
重扮嘢啦
無所謂啦，無所謂啦
爾尐咪叫扮嘢咯
無可能無所謂 一個人
無可能
恁堅決
重扮嘢啦
無所謂啦
各位，我唔係阿強
我亦都唔係我阿爺
我只係一個普通人
所以我愛人類
我食壽司，愛人類
我喜歡勞力士
唔係，爾家我呢又鍾意第二隻表
叫做柏德菲臘
哇，因為佢有句口號呢
我覺得，係好正
大約係咩意思呢？
佢忌口號係
"爾隻表唔係你忌，你係為下一代保管著忌"
哇，你諗下幾靚，爾句嘢係勿呀？
問埋下一代
然後你生徂個仔
然後你又會同你個仔講
"隻表唔係你忌
你為下一代保管住㗎咋"
ok，到佢生徂個仔佢又會同佢講
"喂，隻表唔係你㗎喎"
恁隻表究竟係焉個忌？
有表等於無表
而佢最勁忌係
佢趕絕徂舸尐無得生忌老婆呀
你諗下，你買徂返來
你真係惡哂㗎喇，一日對著你老婆
“喂，喂，買徂好耐啦。”
“唔知幫焉個保管呢？”
“唔畀係你自己精子量唔夠忌，整日話我。”
“我精子量唔夠？你落街問下尐街坊呀，真係。”
“不過你放心，舸尐舸尐我幫佢保管精工表忌嗻。”
如果你係女人，你愛人類
你一定有隻LV啦
我係無識一個女人,係無起碼至少一隻LV
現代女性忌性徵，第一就係要有子宮
第二就有隻LV
你無胸呀，舸尐唔重要，你買多一隻LV
喂，傳聞話，有LV生仔率係高尐㗎
據我觀察，都係真喎
因為真係好緊要呀
有LV兒孫成群
無LV獨自一人
真係我等有理由懷疑,無LV忌女性呢
佢忌子宮係會萎縮忌
而我相信中國醫學部,已經證實徂爾個問題
如果唔係，LV門口
點解永遠都恁多中國人呢？
而無論你係男人定係女人，只要你愛人類
你坐車，一定係坐寶馬，爾家無得謦
因為一句說話，我唔知道寶馬做徂尐乜嘢
令到一個女仔，講徂一句說話
好勁，好多人都可能聽過
爾句說話就係
我情願向……個女仔話
我情願向寶馬裏面喊
我都唔要向單車上面笑
有焉個聽過？
係呀，唔係我作㗎
佢講到明, 你真係無法唔坐寶馬啦
佢唔係話你坐寶馬會好快樂
佢係講到明你會喊
但你喊得來係開心過笑
你等有焉個試過爾個境界？
所有揸寶馬忌人可以向裡面，哇~~~ 哇~哈哈哈~
我話你聽，寶馬無得輸㗎喇
我情願向寶馬裏面發惡夢
都唔要向單車上面發春夢
我情願向寶馬裏面獨自一人
我都唔要向單車上面妻妾成群
搞咩呀？玩雜技呀家陣？
但係跟著我就諗到一個好嚴重忌問題
如果爾個問題被舸個女仔知道呢
佢係會黐線忌
各位，你等知唔知道寶馬係出徂單車㗎喎？
恁……向寶馬堵喊，開心過向單車上面笑
我爾家應該笑定喊呀？
嗱爾個問題我真係需要尐時間諗諗，我要返後台
恁呀，順便畀尐時間有尐朋友呢 你係需要去洗手間忌
ok，恁呀，有尐朋友就，當然永遠有尐好難搞
“我唔使去洗手間忌，我做咩呀？”
ok，爾尐朋友你睇埋舸部小電影忌下半場好唔好？
“好。”
恁而又有尐朋友
“恁我又要去洗手間，我又要睇電影，恁我點呀？”
爾尐朋友冷靜點，你唔拉拉鏈就得㗎喇
(由頭睇過)
阿伯，你幾廿歲人，你個屎坑向爾邊呀…………
喂，你痾尿痾到我喎
你點痾會淝到隔籬㗎？
你被人淝濕隻腳，我被你淝濕個頭呀
仲有幾個星期就擺酒，你都恁
網上恩怨，網上了斷
水來㗎咋
喂，條友呢，住埋尐恁忌地方
日頭都唔慌會返來啦
不如……飲茶啦？
來啦，行啦
嗱，射口呀
咦呀，又射人隻腳
三叔呀三叔，你過來睇下先
正哥，射開口咪射口咯
你射美女對腳
恁佢對腳又濕哂
我地下又濕哂
做死我呀嘛
射腳又幾好玩呢？
二十四小時之前忌爾一秒, exactly我都恁覺得
但係二十四小時之後
exactly爾一秒我覺得淝腳淝腳係全世界最好玩
我同你玩
死啦死啦
你等死啦，你唔可以認輸忌
認輸就死，亘有方法忌
你唔係第一次㗎喇
一定要反敗為勝
認輸就死亘
反敗為勝
諗唔到你唔好走呀
反敗為勝，一定有方……
“想打畀留言者按#號”
“想重聽信息，按1字”
“想儲存……”
你等死啦，你唔可以認輸忌
認輸就死，亘有方法忌
你唔係第一次㗎喇
一定要反敗為勝
認輸就死亘
反敗為勝
喂，喂……我對新鞋來㗎，你做咩淝尐尿過來呀？
喂，喂，開門呀
賠錢呀，開門呀，開門呀
同我出來呀
出來,開門，出來呀
出來，哼，出來呀……
咤，哇~~
人又生得醜，痾尿又衰過人
爾腳勁呀
咪係，爾尐先係旋風腿嘛
大海無量
射我，睇下焉個淝焉個
你做咩呀？
阿sir，有人暈徂呀
我一上來佢就暈徂
我一上來佢就恁㗎喇
陳生，向等候出庭爾段時間
我強烈建議你盡量少尐出街
你爾家係全香港最紅忌人
哇，亂成恁忌？
我印過一批啦
你過兩日去攞啦
我可能要坐監
黐線，你最多咪判服務令
你係人民英雄來㗎
唉呀，乜你唔知㗎？
日前被公廁阿哥陳大正嚇暈忌老伯
向甦醒之後向當值忌警員供出
佢就係被警方通緝徂十年忌燒警案疑凶馬輝
佢好大聲忌，係恁話要自首
佢話舸次被公廁阿哥拍過佢道門
跟住又再被人淝
即係呢，佢話公廁阿哥又再整多佢一嘢
佢覺得自己時辰到恁咯
十年前忌燒警案
一直被視為香港有歷以來最嚴重忌案件之一
當時殉職忌七位警員當中
有四位仲係現今警務處長忌親屬
爾家連警察都畀面你呀
你覺得佢應該點判呀？
你爾家咩心情呀？
警方有無聯絡過公廁阿哥呀？
我以下所講忌
唔係代表警方
我代表我個人同埋我屋企
家父，我兩位兄長同我細佬
今日沉冤得雪
我僅代表我一家人
向公廁阿……
陳大正先生衷心感謝
陳生，唔好令我難做呀
拾返佢啦
阿sir，唔該哂
fans來㗎嘛
唔好意思，要你等
做司機亘係要等㗎喇
尤其是等你喎
“喂，向焉呀？”
喂，我車緊公廁阿哥呀
你勿做衰嘢呀，唔係我叫佢淝你㗎
唔好意思呀，我們講笑呀咋
fans來忌，粉fans來忌
停車，停車，唔該
阿伯，唔該哂
如果你無殺到人
我爾世都翻唔到身
唔該！
各位去緊著廁所忌朋友
快點返來啦
下半場爾家、即刻、馬上、開始
各位觀眾，黎耀祥先生
係無人會相信忌
係好鬼醒目
咦，頭先個銀包仲向堵喎
等我交低畀工作人員先呀
我等睇下係勿真忌鈔票來先
你認住舸位朋友喎
因為會好多人來問你攞㗎
ok，我一定係後悔㗎，“畀返我啦。”
ok，各位，點呀？
套片好唔好睇呀？
“好”
ok啦，不過講真
爾尐藝術忌嘢，好見人見智忌
但係個cast喎，一個影帝加個視帝
尐片酬就好襟計
你唔識佢，二千萬無走雞
你係救命恩人，減廿萬畀你
你搵槍指著佢個頭，都係減廿萬
總之離來離去都係二千萬
恁我當然唔會畀恁多錢啦
吓，恁點呀？
咪借著先咯
我爾家係為徂你等，欠成二千萬數向身
但係我係唔後悔忌
ok，因為大家都知
你問朋友借錢
ok，借一億同借一百，只要佢話唔借
你都係無朋友做㗎啦
係勿先？所以話做殺手，你可以有同情心
借錢，一定要趕盡殺絕
係呀，你諗下，佢唔借
你可唔可以坐向堵同佢一齊睇波呀？
“我好鬼鍾意美斯㗎”
“你唔會鍾意美斯㗎， 人家經常寄錢返鄉下借錢畀朋友㗎。”
“我都係麻麻地鍾意睇西班牙的波。”
“你亘係唔鍾意西班牙的波， 西班牙恁窮，整日要問人借。
整個歐洲的波你都唔鍾意㗎啦， 歐洲恁窮，整日要問人借。
你最鍾意就係去睇中國波， 因為中國唔使問人借呀嘛。
但係中國會借畀人喎。 ”
所以朋友唔好講錢
但係你唔講錢， 你點知焉個係你好朋友呢？
睇斜陽呀？
就係睇你肯借幾多錢呀之嘛
各位，我係分得好清晰忌
我係有由五十文至到五萬文忌朋友
當一個五十文忌朋友問我借六十文
嗱，爾尐就叫過份啦
爾尐爾尐過哂界，我覺得有少少勾二嫂feel爾尐
但係一個五萬文忌朋友，就真係好朋友啦
不過通常一個朋友問我借到三萬文
我就想同佢絕交
真係唔係唔想借呀
個心係想借，但個身體頂唔順呀
因為我試過有一次，一千零一次， 真係借五萬文畀個朋友呢
借完徂之後，我發高燒呀
燒徂幾日都唔退
收尾我直情要向facebook堵delete徂佢， 叫做循例同佢絕徂交
先好得返
但係大家知道恁係唔合㗎嘛
即係有一次有個一百文忌朋友問我借錢
One hundred dollar friend
佢無話要問我借幾多錢忌，佢就係話我聽
個事情就係恁忌
“我爸爸呢，就畀架車撞低徂
恁而撞低佢舸個司機呢
就係我媽媽
恁我爾家就要錢幫我​​爸爸醫病
又要錢幫我媽媽打官司
即係證明，係我爸爸自己錯徂
佢自己衝出馬路，我阿媽唔係特登撞佢忌
雖然搭著我老豆膊頭個女人呢，就話佢係故意忌。 ”
恁你聽完恁，你借幾多？
借一百？我驚被人撞低喎
但係借五萬呀？唔通
一嘢將一個一百文忌朋友升lev升到五萬
我情願被人撞低嘍
終於我係擺低徂五千文
跟著隻手就唔郁得喇
中風
點解？
因為大家都知道㗎嘛
朋友借錢係用來做咩?
周轉咯
周轉係咩意思？
周轉係分為自轉同埋公轉呀嘛
佢問你借忌時候，就係自轉
地球自轉一日幾耐？
你都唔知答我唔答好呀
答就好似好白痴恁
地球自轉一日幾耐呀？
呃，唔知喎
有好多人真係唔知喎
有一日我真係向屋企問徂自己半日
地球自轉一日要幾耐呢？
一日，ok
真係有尐人爾家至發覺啵，真係
“唉呀，係喎~”
“地球自轉咪一日咯。”
ok，朋友問你借錢就係自轉
佢今日問你借，一日之內佢就要到手啦
但係到佢還錢忌時候
就係公轉啦喎
公轉要幾耐？
一年，你講緊舸尐一年係地球圍繞著太陽行就係一年
但係人等借錢舸尐公轉唔係爾隻公轉
係整個太陽系圍著唔知乜嘢7蘭37d星系
你問佢，即係轉到幾時呀？
“呀，黑洞發光舸陣時啦。”
而最大問題係，如果佢真係一年之內還返錢畀你
你知道舸個都唔再係你朋友
佢變徂做你忌恩人呀
係勿先？
所以做人一定要有學問，各位
點解朋友唔好講錢
我等一齊睇下《康熙字典》對朋友忌定義
“凡言朋者,非惟人為其黨, 性行相同,亦為其黨”
大家好清楚啦
但最緊要你有無聽到有個錢字出現呀？
無呀嘛，恁即係朋者，唔見錢也
又由流行角度睇一睇
我等可以，各位，流行歌裡面
最受歡迎舸首講朋友忌，係焉首歌?
“《朋友》”
就係《朋友》咯
《朋友》點樣教你呀？一來就來㗎喇
“人生如夢，朋友如霧”
你借錢畀霧
恁一借，就散咯
而最緊要佢最後亦都提醒你喎，臨尾
你為了我，我為了你
“共赴患難絕望裡，彼此借錢”
係勿恁唱？唔係
“共赴患難絕望裡，緊握你手”夠㗎喇
“朋友”
“好有型呀”
貓都識得叫“好有型呀”
各位，我當然都問人借過錢啦
但係我借錢唔係好似普通人借錢恁啵
我係要借一次
以致我爾世人唔使再問人再借
因為我借爾次係用來投資落一單必賺忌生意
必賺忌，想窮都難
因為我識得一個好掂忌人
好厲害忌人，講個名出來
係人都識忌
佢姓“老”
“千”
無錯，單名一個“千”字
“老千”，老千介紹你做忌生意
當然係必賺啦。 佢
但係我唔介意，各位， 因為我細路仔舸時呢已經試過被人打劫
劏死牛
劏徂我五文
八個人喎
恁然後又撻哂朶呀，摞住唔放呀， 大家謦下你住焉呀?
我阿爸係焉個？ 唔知道有咩關係舸尐呢
總之謦徂一輪，畀返一文我搭車
佢等只係得返四文
四文八個人分，每人有五毫子
我覺得係我劏徂佢等死牛
爾家爾個老千，各位，一個對一個
服務徂我成個幾月啦
真係，個人表演足一個月
佢每日都令我覺得爾個世界
沒有最光明，只有更光明
佢每日都提醒我
“子華，你剩係得兩條路行
第一，你好快就發達，跟著你就退休啦
第二，你退徂休先，你唔使做㗎喇，辭徂份工
跟著你就發達㗎喇。 ”
真係沒有最毒辣，只有更毒辣
人渣
佢係人渣唔係因為佢累到我白做足一年來到還債
而係後來被我知道
佢借徂我的錢要來做咩呀，各位
四樣嘢
“食好，住好，請個司機，媾下model。”
七日，即係我做足一年
就係為徂提供一個星期忌豪華旅行團畀佢
我真係被佢直入江門玩足七日
後來我係終於刮到佢
向電話堵
佢第一句就同我講
“嘿，你點解要恁燥
因為我爾家過緊忌生活
你要努力多廿年你至做得到呀嘛
我爾家就畀個機會你反思
向你人生最寶貴忌時間
被資本主義恁玩弄，值唔值得呢。 ”
真係激到你爆呀
然後佢跟著講​​舸樣嘢仲爆,佢話
“你知嘛？你就做足一年
畀徂我七日忌享受
講真呀，向我千忌人裏面呢
你忌水平係比較低㗎喇。 ”
你等一等，爾位朋友，你映唔緊要
佢不停恁閃呀，你明唔明呀？
你自己唔知忌呢？
你又閃啦你，你明唔明？
你映，唔好閃，得唔得呢？
或者離遠，閃尐
樣樣嘢都吃力喎
不停有人，霎，霎，恁樣
講到焉？
“資質低。”
係，資質低，水平， 水平低唔係資質低呀，大佬
你做教書就弊啦，真係
舸期無讀書就“你資質低呀”
讀來白讀啦，你
水平低，佢話
“我平日呀，千開舸尐人，我可以媾頂級忌模特呀
爾家我千你，我只夠媾Animal呀
Any模特兒，any模
恁我嬲得好勁，就cut佢線啦
我點解好嬲，各位知唔知？
係嬲自己呀，我憑咩想發達嗻，我諗清楚
一個老千佢都勤力過我
真係喎，人等真係諗徂條絕世好橋出來喎
不過佢就無實行恁解咋啵
起碼佢向集資方面人等係真係做足計劃㗎喎
我爾世人都未試過集資
呀，試過，端午節買金多寶我集過資
但個計劃唔係我諗㗎嘛
係屈原幫我諗㗎嘛
同埋人等真係出去搵投資者
係做足公關㗎
佢同我講尐嘢， 我自問我真係對人等係講唔出口
佢同我講，“子華，你前半生四個字，大材小用呀”
你試下對隔離舸個講一次
唔容易講㗎
來，你試下
對隔籬舸個講一次
大材小用呀，你前半生
因為你得前半生之嘛
佢又講，“唉，阿子華你自卑呀，
因為你要求高呀嘛
你好過90%忌人你都覺得自己唔及格。 ”
哇，幾好聽呀爾尐說話
跟著爾句你講得出，我真係即場回水畀你
“子華，你靚仔來㗎，不過無人睇得到咋。”
紅衫爾個，你對你隔離爾個，識唔識忌？
你對佢講一次，我即刻回水畀你，四䊆八
講唔出呀，咦，你著住條短褲來喎，唔怪之你講唔出口啦
著住條單車褲來坐第一行
我會集中唔到精神㗎，你知唔知呀？
真係人等做足公關㗎各位
而佢最令我震懾忌一句說話係乜嘢呢?
就係佢繼續講講下，我臨cut佢線之前
我就同佢講：“你出得來行，遲早要還。”
跟著佢就話：
“活在當下啦。”
向城市裏面，你識得焉個人真係能夠活在當下？
有幾多人有朋友， 係覺得自己有朋友能夠活在當下，拍下手
哇，你等都識得幾多老千啵
我真係唯一識得，活在當下就係爾個老千
同埋我屋企隻狗
係呀，我有咩煩惱我就望下我隻狗
佢做緊咩？
追著自己條尾咯
好活在當下，玩一日㗎喇
哇，你等爾尐活在當下
又要去深山呀，點樣修煉呀
我隻狗唔使㗎，佢只須要靜落來
就望著自己條尾
唉唉~佢入定㗎喇.....唔..嘛..耶……
我覺得狗簡直係人類，唔係朋友恁簡單
簡直係人類忌導師，我覺得
白痴，我係上過老千當忌
我唔會再恁諗嘢
你必須要由舸隻狗忌角度來諗下
佢向堵諗緊乜嘢
唔...嘛...耶...
“尐人類，鍾意我望著自己條尾吖嘛”
“我咪望畀佢睇咯，……唔...嘛...耶...”
尐人類好奇怪㗎喎
又要飲心靈雞湯
又要食心靈狗糧
喂，佢等要食忌係心靈狗糧
我要食真正忌狗糧呀
我憑咩呀？
咪做隻狗咯
你返到蒞屋企，我對你擰下籮柚 拂哂尾，你就好開心
但你有無諗過呀
有人經過門口，我跑出去吠舸嘢
舸種熱情差幾遠呀？
我對著你吠，對著你拂尾，係做畀你睇忌
但係對著人吠，係真心燥底
我有時係會燥到，圍著間屋係恁跑係恁跑係恁跑
你會，“好得意呀，隻狗好cute呀”
你試下全日，除徂痾尿舸下，就係留向屋企裏面呀
你可以跑上天花板添呀
唔使鬼上身㗎
然後，你唔知焉個朋友蒞
我又要是旦攬著某一隻大肶係恁向堵䟴
恁唔係恁點嗻？焉個搞下氣氛喎？
係呀喎！一隻松鼠狗仔，出到街
真係會對一隻大佢廿倍忌洛威拿， 係恁摟佢隻揪呀？
吔，你放開我，放開我，放開我
佢真係嗌緊係，你唔好放開我呀
恁佢亘係有恁燥扮恁燥啦
因為有尐狗，冷溫柔，咪被人捉徂去做導盲犬咯
呵呵，導盲犬係一份咩忌工作？
係一份自殘忌工作來㗎，老友
我明明睇到嘢㗎
我要好似睇唔到嘢恁
行得好小心
因為後面個睇唔到喎
我明明見到恁隻貴婦對著我發哂姣呀
嘩！睇唔到
我明明見到馬路邊就有香腸棟徂向堵
違反任何物理原則棟徂向堵，香噴噴，睇唔到
ok，恁我為徂揾食，無辦法啦，ok，我接受
但係你尐人類，唔好屈我， 話我天性係鍾意恁呀
係咯，我天性又鍾意去緝毒啊
聞下尐毒品，
喂，我都會上癮㗎
我又鍾意去測下焉堵有炸彈添喎
因為我鍾意見到我自己條尾飛去街尾呀
你知唔知我最燥係咩嗱？
我最燥係尐人話，佢鍾意貓㗎
因為貓好有性格
係咯，我尐貓唔似得你尐狗恁㗎
又拂尾，又䟴哂大肶，做哂嘢恁
我尐貓咩都唔做㗎
好有性格㗎
佢等乜嘢都唔做，唔係因為佢等有性格
係因為佢等虛無
貓係點樣諗嘢忌？
唔做就一定無啦
做，都未必有呀
而要好辛苦恁做返來忌有
我情願無呀
爾班友係充滿負能量㗎
我識得一隻貓個主人對佢幾鬼好呀
佢走徂去跳樓
佢做乜鬼嘢? 佢做寵物做得太耐以為自己變徂做鸚鵡呀？
我話畀你聽，所有鍾意貓忌人
都係唔鍾意做野忌人
然後就指著舸隻唔喜歡做野忌人
“好有性格呀！”
我等做狗忌，幾時都要追貓㗎喇
爾個係資本主義對虛無主義忌狙擊
係呀，其實狗係好鬼燥忌動物來㗎
貓又真係唔知點解恁虛無㗎
你有無見到尐貓，真係好虛無
望著埲牆就係一日㗎喇
埲牆向爾堵來咋啵
又無乜牆紙呀，無乜花紋㗎
你向側邊，“唔係有嘢呀，大佬？”
吓，你望著佢，吓
我諗係因為貓係睇化徂
佢覺得望著爾堵
同睇著個塵世，都無咩分別呀
我諗尐貓真係睇過尐嘢
令佢等對爾個世界睇化徂
佢等應該係睇過一家印度人點樣生活
ok，爾家印度人係住向孟買
不如帶大家睇下爾家人
住舸個屋企先呢？好嗎？
大家睇下
我講緊爾躉嘢就係佢等屋企啦
整躉嘢呀
爾躉嘢呢，樓高廿七層嗻
有四十萬尺實用面積
有六層停車場
一家人用六層停車場
三個直升機場
有九部lift
能夠真達各層忌睡房、廁所、戲院、 ballrooms、空中花園s
佢等每一層設計都唔同㗎
譬如佢等有一間房叫做“雪房”
唔係你等要來擺凍肉舸尐“雪房”
係真係有尐雪花飛出來舸尐雪花紛飛房
為徂令到佢爾家人唔好向自己屋企裏面蕩失路
佢等係請徂六百個工人
而爾間屋，總共係用徂幾多錢呢？
大約係二十億
美金
恁佢爾家人總共有幾個人呀？
就係有爸爸啦、媽媽啦、兩個仔仔、同一個妹妹
一家五口住向爾躉叫做Antilla Tower
我會譯做Antilla豪庭
係真，好豪華忌家庭，一家五口就恁樣住法
Antilla我會點樣譯呢？
“我剃你呀”
我剃你咩呀？
好明顯係剃你眼眉啦
“無論你係住緊公屋、居屋、私人樓、豪宅
只要你睇過我屋企，你就知道你係同睏街無分別啦”
“唔該你等唔好亂改名呀
我等一家五口住爾尐就叫豪庭
你等幾千幾百人又叫豪庭
沙甸豪庭呀?
你等應該叫做逼庭
改名啦，你等一律叫做睏街豪庭
睏街禦園，我最鍾意你等一幢樓忌名啦
你等應該叫做'君臨睏街天下'。 ”
“我剃你呀豪庭”有樣嘢真係非常剃你眼眉忌
佢原本係咩來忌呢？
佢原本係一個孤兒院來㗎
阿爸爸買徂孤兒院拆徂佢
然後改建成為爾個一家五口忌豪庭
我諗好多人都試過，我等好興講鬼故事係恁忌
“爾堵以前，係亂葬崗來忌，好恐怖㗎。”
我可以想像，佢個仔仔同班同學向舸間雪花紛飛房堵又講鬼故
“爾堵以前呀，好恐怖
係孤兒院來㗎
megedi 幫我扭大尐雪花，雪花唔夠唔夠恐怖呀
順便話畀爸爸聽
我撞徂部車，我掉徂啦
我撞徂，掉徂，我有手尾，我乖，ok
講到焉堵？
講到孤兒院好恐怖呀
點解恁恐怖，因為有孤兒呀
孤兒即係爸爸媽媽都唔愛忌壞孩子
佢等做徂尐乜嘢恁壞？
佢等一定係撞徂爸爸忌直升機
無掉到。 ”
“我剃你呀豪庭”仲有一樣非常剃你眼眉忌就係
大家頭先睇到舸堆相
係真㗎，已經起好徂
唔係香港的樓盤廣告恁㗎
真係係恁樣,起好徂
佢等係打算唔入去住忌
唔係唔入去住著先
係唔入去住呀
點解呀？
因為有個風水佬話畀佢等聽
如果佢等入去住，唔老like
即係如果我用二十億美金起徂躉嘢
有個風水佬話我聽唔老like
我都會起過另外一躉
向個風水佬個祖宗山墳上面
“呀，爾條係你龍脈呀嘛？”
“打樁。”
各位，恁但係問題係 你唔使風水佬話畀你聽呀
根本係人睇到你躉嘢
都知道佢唔會老like啦
佢就值二十億美金
方圓一百公里忌人都望到佢
而舸尐人，每個人每日係搵緊兩文美金
即係我會覺得佢等又唔會話想你火燭
但係若然你係著徂火
我又唔覺得佢等會幫手救咯
“megedi,傻忌咩？使咩幫手呀？
人等有雪花嘛
雪花一融，就無火啦
鄉下仔，未見過雪呀
咧，企定定
睇嘢。 ”
跟著落來，我又進行文學分享忌時間
我等香港有一位中學生
寫徂篇文章，寫得好好
其中有一小段係特別精彩
我想朗誦出來畀大家聽，好嗎？
“多謝各位老師同學校長
爾位中學生恁講，佢話
我最討厭舸尐，認為我等係憎人富貴，嫌人窮忌人
不，我們不稀罕富貴
我們只希望能夠讀到大學，有一份安穩忌工作
用十年光景把住宅供完
然後安分守己，快快活活過日子。 ”
大家覺唔覺得爾篇文章， 有一種童話式忌童真？
同時亦都有一種好成熟忌退休看更忌情懷呀？
用十年時間供完躉樓
然後就安分守己， 唔呀~快快樂樂過埋收尾幾年啦
爾篇文章真正忌感情，一個字
“燥”
你淨係諗下佢舸句，你講唔講得出口？
“不，我不稀罕富貴。”
喂，爾句說話，係同一個人講“我嫌命長。”
係同一個層次忌
你新年見到佢好大鑊㗎，知嘛
“係，恭喜發財！”
“不，我不稀罕發財，你睇小我呀？”
“對唔住對唔住，恁我祝你身體健康。”
“閘住，我嫌命長呀。”
“我嫌命長，你祝我身體健康， 新年流流，有無人恁黑心呀？”
哇，點解恁燥呀？各位
因為期望同現實相差太遠
你淨係諗下佢講徂一句
“用十年光景把住宅供完。”
其實爾個期望係幾合理
向明朝
“用十年光景把住宅供完”係現實裡面
如果你爸爸有個住宅忌，你不如……
用十年光景等佢玩完
阿強就係恁啦，各位
阿強係發徂誓，好細已經發徂爾個誓啦
就係一日佢唔死呢， 佢都會同佢爸爸媽媽一齊住
佢不單止同佢一齊住，直情同佢一齊睏呀
床都慳返，佢話多張床，多張被
我話，“阿強，你使唔使恁慳呀？”
嘻，衰仔，無死錯人忌
佢慳埋慳埋，要來做咩？
買徂躉樓，供躉樓
果然供到大約六七年前
佢話想賣返出來
賣八百萬
佢話賣畀我
ok，我話，“好貴喎。”
佢話，“ok，你嫌貴，
我搬來陪你住。 ”
咩呀？買樓送看更呀？
大佬，你等須知道，我等做爾行忌
今年唔知道明年事，係嘛？
今年有人來睇，明年唔一定有人來睇
當然……唔係啦，我爾家好放心啦
有陳先生舸張，陳先生頭先向焉堵呀？
向爾堵呀，向舸堵，呀，有你保證
你唔止兩個人來睇忌
你包兩格啦，下年
但係我舸陣時無阿陳先生爾種恁忌fans
我唔夠膽買咯
恁我一唔夠膽買，阿強就賣徂躉樓
唉~
然後，早幾個禮拜之嘛
我就行街又見到舸躉樓賣返出來
唉~
爾家係賣三千六百萬
三千六百萬
有無搞錯
唯一安慰
就係
阿強
會情願賣徂個仔
賣埋個胃
賣徂個肺
我到今日都唔知，點解會恁樣唱
我舸日寫寫下爾段嘢，我忽然之間就企起身
“三千六百萬……”
可能因為唔係恁樣唱，我係表達唔到舸種恐懼忌
三千六百萬呀，各位
好恐怖呀
因為我係向“百萬富翁”舸個年代長大忌
向我舸個年代“百萬”已經好犀利啦
今時今日，你有一百萬你可以證明乜嘢？
你可以證明，你可以買居屋
舸陣時一個“百萬富翁”你係接觸唔到
我最近舸次係同一個同學鬧交,然後佢話
“你知道我老豆係焉個？”
“我老豆就係百萬富翁……
個導盲仔呀。 ”
無錯，舸陣時忌百萬富翁需要導盲，係搵人㗎
唔係搵狗
而舸尐人，係天性真係好鍾意做
因為好高人工
ok，個百萬富翁當時係請徂兩個導盲仔
一個要來帶路，另一個就係我同學忌老豆，阿財
佢乜嘢都唔使做，佢淨係負責一樣嘢
間唔中就同百萬富翁講
“老爺，無嘢睇呀。”
心理上導盲
“你唔係呀，阿財，好香喎，係勿有靚女呀？”
“老爺，好彩你睇唔到，食唔落飯。
㩄咗條魚呀。
各位，你知我今時今日我係諗得到
世界上最殘忍忌遊戲會係乜嘢？
就係你當日急凍徂個百萬富翁
今日解凍返佢
你攞佢命啦，真係
你估下佢今日醒返會做乜嘢？
哇，睏徂幾廿年，係嘛？
恁亘係搵尐親朋戚友大排宴席，排番幾廿圍
每人食番尐好嘢，要食咩鮑魚呀
諸如此類，飲番尐靚酒添
可以見到米高安哲奴舸尐呢
然後食到酒過三巡
佢就會心血來潮
“阿財呀。”阿財當然跟埋來啦
“阿財，幫我睇下張單幾多錢？”
“係，老爺。”
“呀，無嘢睇喎，老爺。”
“唏，你真係睏懵徂你，有數目字㗎嘛。”
“老爺，你食埋隻雞就破產啦。”
然後百萬富翁臨死之前……
就嚇死徂啦，當然一聽到恁樣係嘛
臨死之前只能夠嗌出四隻字，跟著佢就死徂啦
舸四隻字，你係諗唔到
一個百萬富翁臨死之前只能夠嗌爾四隻字， 真係最陰功忌四隻字
佢嗌焉四隻字呀？
阿財同佢講“你食埋隻雞就破產。”
佢就嗌著,“hold住隻雞”
好陰功
點解恁陰功？
因為通脹呀，各位朋友
好多年輕忌朋友,你等未經過歲月忌洗禮
你唔知道通脹舸個可怕性係幾恁大
特別我知道係好多女士們
你爾家喬裝易容忌時候
興用一種方法，叫做“大眼仔”呀
爾招真係好絕㗎，帶你返屋企，真係
“你唔係人來㗎喎
你開門舸陣時都仲有對眼㗎喎？
爾家……哦，仲向堵，不過細徂好多喎
你貓來㗎，你？
我要唔要韞起隻狗呀？ ”
爾尐女士，我勸你，笑得特別開心舸尐
哇，用得好勁，係嘩？
整日戴著對“大眼仔”
根本無眼白㗎啦
爾尐女士們， 你有錢就拿拿聲買多幾對“大眼仔”啦
我驚通脹一來忌時候
你就買唔起一對眼，你只能夠買起一隻
到時你就唔係大眼仔，你係大細眼
你每日都有同事提醒你
Mary，你隻眼尋日係向爾邊忌
你勿每日返來，走珠恁啦
男士們亦都好驚
因為通脹，搞到佢等性障礙呀
點解呀？
因為每次佢攞個避孕套出來
“咦，如果我唔用，遲尐會升值喎。”
“睇戲，睇戲算啦。”
亦都因為通脹
我等爾家有Email啦
點解呀？
因為你買唔起樓嘛
買唔起樓咪睏街咯
睏街你咪無地址咯
唔驚，有Email
但係我提醒你等，若然你唔想住向個Email堵
你有錢就拿拿聲攞出來投資，抗通脹
然後，你瞓徂身之後
佢就會開始通縮㗎啦
爾尐你等唔識㗎喇，爾尐就叫做“經濟循環”
“經濟循環”係咩意思呀？
就係你會循環恁瀨嘢
“脹”你又瀨，“縮”瀨勁尐
恁點算呀？
恁點算？
醒尐咯
醒尐呀
點解要講得恁樣衰呢，講得？
因為……
點解要恁樣衰？我話畀你聽
因為你根本無可能醒
點解呀？
因為爾家連銀行都會執笠
國家都會破產㗎
恁你點呀？
要醒過間銀行呀？
醒過個國家？
點醒呀？
醒過個銀行，係勿要醒過匯豐呀？
恁即係點呀？
我入到去，叫佢存錢畀我呀？
吓，恁算唔算係打劫呀？
“唏，陳小姐我唔飲咖啡啦，今日。”
“你存錢畀我啦，
我帶徂袋來呀
我畀返息你㗎嘛，做咩嗻？ ”
點醒過個國家呢，我真係唔知
好，我簽Visa畀希臘
有咩用呀？
我點知呀？
你等就估唔到有咩用㗎喇，因為我醒過你呀嘛
個問題係，各位， 我等爾家好多人真係已經醒過個國家㗎喇
好多人都係，你諗下
美國爾家欠緊忌債務
係等於差唔多佢一年忌生產總值
你諗下如果一個人
可以使突一年
如果佢唔係被老千眲
好大可能佢本身就係一個老千
你爾家你係唔明白㗎喇， 我等所謂咩舸尐發達國家
往往就係舸尐欠債欠得最多忌國家
即係佢明明係想破產
你又唔可以唔同佢玩
即係你諗下，爾家打麻將
其餘三家都想破產㗎喇
恁你做咩牌呀？
“呀，你等死啦，食，十三么。”
“哇~好鬼大喎。破產嘍~”
“唏唏，睇清楚睇清楚，雞胡來咋。”
“哦，好細嗻，欠著先”
無得玩，各位，無得玩
你知唔知爾家全球所欠緊忌債務係幾多錢？
有無人知呀？
係真係無人知喎
我唔怪你等
因為係大到無人知㗎，真係
但係我知道個單位係點計
係數以萬億s恁計
ok，幾多萬億、幾多百萬億、 定幾千萬億，無人知道呀，直情
爾尐係乜嘢忌數字呀？各位
爾尐係天文忌數字呀？
No，爾尐係地府忌數字呀
我等爾家應該做忌就係請地府尐親友
燒返尐嘢上來畀我等用呀
我唔該你唔好再扮闊佬啦
燒尐咩紙船紙飛機落去
爾家我等應該燒返尐紙荷包落去
恁然後佢等向下面就入返尐陰司紙入滿佢
再燒返上來
爾家好好消息呀，對好多人來講
舸尐怕鬼忌朋友
陽間係無鬼㗎
點解呀？
嗚嗚~~~以前我等上到來呀
尐錢好好使㗎
尐銀碼好大㗎
我畀尐的士司機嚇死佢等呀
現在畀尐的士司機，佢等話， “我等唔收債券㗎喎。”
如果你唔知我講緊乜
係一件好事來㗎
因為我都唔知自己講緊乜
一個人能夠承認自己唔知講緊乜係好重要
因為我等爾家係處於一個全球化忌年代
我越來越唔知自己講緊乜㗎喇
全球化係咩意思啊 呀？各位
全球化即係話
爾個世界，剩返得一個擂台
ok，爾個就叫做世界擂台
上得台忌，都係高手中忌高手
每日就係黃飛鴻對葉問
廣東十虎對N代宗師
問題係你每日同時， 你仍然見到阿陳師奶跑上來個台堵對索羅斯
車！人等起花名，佢起花名
咁多嘢唔索索螺絲喎，哎吔...
你勿話索螺絲，索錘仔我都未驚過你呀
我爾家就等你領教下，我上徂四堂呀
蔡李佛之長炒槓桿短揸
樣衰到流鼻水呀，真係
“嘩~~~，好靚仔呀。”
ok，今場畀你，今場ok
你好難得，今場係送忌
你放心啦，恰恰有阿拉伯舸隻菌㗎，你放心
所以，大家就明白
點解爾個財富，爾個世界財富忌分佈， 永遠都好似係漂白水恁忌呢
1比99
點解，因為爾個世界永遠係得兩種人
第一種，好少忌
就係來攞獎金
第二種，好多㗎
就係來派獎金
你有無有時覺得你成日好燥恁樣呀？
因為你成世人基本上就係一份獎金
如果你行街，見到有人對你笑
你唔好太開心
即係我等抽獎呢，都成日會對著份禮物笑㗎嘛
“你睇下，我忌電飯釜，嗨嗨”
“一陣間蒞攞你呀。”
我有一次，我都唔知係勿自己飲多徂
我聽到六合彩攪珠
我聽到自己個名
du du du~~
今日三獎派彩係黃子華
六注中，恁就即係我爾世人係被六注瓜分徂
而我唔知舸六個人係焉個
但係我覺得我好開心
因為，各位，一個人一個獎，六個人分
係除死都除唔盡㗎
一聽爾個音樂我就真係好亢奮呀，唔知道點解呢?
真係你以為……
“你好有型呀，不過睇唔到你。”
你等可唔可以簡短尐呀？
同埋有尐標點符號
“你好型呀感嘆號”
多謝~~
睇到你我真係好多問號
各位，恁係勿話，即係其實我等作為一個普通人
係無資格攞獎金忌呢？向爾個世界
係勿個方法真係恁困難？
其實唔係忌喎，其實人人都知個方法係點忌啵
只不過就係亘係做唔到恁解
講出來個方法，個個都識㗎喇
你想攞獎金，你只需要
低買高賣
有無講錯呀？
你可以“哈哈”，你唔可以話我錯
你可以笑我，但你唔可以話我錯喎
因為絕對合啵
問題係好少人做得到
爾家尐樓價夠高啦
你有樓忌，賣哂佢呀
你懵㗎你
一山還有一山高呀
有尐股票低到你唔信, 借錢都應該去買尐
你黐線，低
一B還有一B低呀
低買高賣，好困難喎。點解？
違反人性嘛
咩叫低買？
即係人人唔要，你要
高賣呢？
人人要，我唔要
你如果做得到爾樣嘢
爾個世界就無剩男剩女啦
係勿？有無單身忌男士覺得好寂寞呀？
如果你能夠接受
“小姐，我留意徂你半個鐘
我真係唔知你男人定係女人來
不如遊返次船河呀”
你得唔得?
你唔得
好多女仔更加，我唔明點解恁多剩女
只要舸尐女仔能夠接受一個矮過自己一尺忌男人
你唔會做到剩女㗎
但係你知道無可能
爾家尐女仔，佢可以接受尐個樣好抽象忌人
爾尐女仔可以接受一個高自己一倍忌人呀
我真係見過有尐人恁樣拍拖
舸個男人得舸個女仔係……
去焉堵睇戲呀
勿講徂咯？又講
我埋去攞fare先啦
好啦，你埋去啦
都唔過男人個浪個女仔，佢個女朋友
佢等無所謂㗎
恁亘係啦，男仔，矮我一尺喎
我都係得兩尺咋喎
點解尐女仔整日搞到自己好似好矮恁樣
矮我兩寸都唔得呀
因為我都係得三寸咋喎
人等唔要你，人等要你唔要，你唔一定會好快樂
但係，你一定唔會寂寞
但係你一定做唔到
點解？違反人性呀嘛
嚴格上來講，係違反羊性
人忌最大性格就係“羊群效應”
咩叫“羊群效應”，係好奇怪㗎，各位
你諗下，一千隻羊，向舸邊跑
噼叻吧咯....一千隻喎....噼叻吧咯
恁然後只需要你係有一隻牧羊狗
“汪”
佢舸一千隻....噼叻戈咯……跑返轉頭喇喎
尐羊諗緊乜嘢忌呢？
你一千隻對一隻喎
你舔都舔死佢啦，係勿呀？
係，我知我等群舔佢，實舔死佢
但個問題係
嗱，即係恁，我行出來，想群舔佢喇喎
但係我望一望
咦，原來我班兄弟無迶過喎
恁就群舔變隻舔咯喎
隻舔就唔係叫做舔，叫做舐啦
舸種唔係一種攻擊，係一種服務來喎
我等做羊忌， 最緊要我等要記住四句金句，你明嗎？
唔好問自由係點
至緊要無乜風險
跟大隊係唔使怕醜忌
除非你快過隻狗
各位，向人類裡面能夠離群， 唔跟大隊，又走得快過隻狗忌
係永遠都有尐恁㔹忌人 (叻忌正字係「㔹」)
永遠都有尐恁卓爾不凡忌人
譬如我忌偶像郎朗
彈鋼琴彈到國際知名，真係好困難
但係好少人， 好少人係知道郎朗係受過尐咩風險
你知唔知阿郎朗細個
有一次被佢爸爸捉住
認為佢練琴練得唔夠勤力
就捉住佢
“郎朗，我爾家畀兩個選擇畀你。
A餐同B餐，你揀啦
A餐，就係食徂爾碗老鼠藥
B餐，去跳樓啦。 ”
真係幾難揀呀
我認為我等中國人，繼魚與熊掌之後
又多一個典故
就係"郎父兩味"
食又死，唔食就飛落大笪地
真係魚與熊掌啦
恁當然啦，郎父兩味忌目的無非係
希望郎朗你細細個舸陣時就勤力尐
恁你大個向出來面對爾個世界， 咪唔使面對恁多風險咯
而事實上證明徂係合喎，大家諗下
爾家阿郎朗有咩嘢對佢來講係高風​​險忌
你打劫佢呀？
“一係畀錢，一係拮心口。”
“不不不別要這樣，你別要太激動啦。”
“你這樣講，你不明白，你得說
一係拮心口，一係拮籮柚
呀，恁樣我識揀啦。 ”
恁對郎朗來講，我諗佢係連恐怖分子都唔驚
“對對對，你們有炸藥，但我有老鼠藥啊。”
“誰怕誰呢。”
各位，我爾世都達唔到阿郎朗舸種境界
但係我希望我達到我阿爺舸個年紀
我阿爺已經一百歲左右㗎喇
佢走去投資
係咯，舸尐人就好似你等尐反應咯
就同佢講，“哇，阿伯，你要小心喎， 你的棺材本來㗎喎。
你因住輸徂喎。 ”
我阿爺就話：
“實輸哂㗎？”
“恁唔係，阿伯，即係……
恁你個棺材如果輸徂個蓋恁點辦呢？ ”
“恁咪唔使釘蓋咯。”
“唔釘蓋係勿死唔到呀？”
爾個就係我阿爺個態度
我阿爺整日講
“有乜嘢投資係高風險得過
我夜晚痾第八次夜尿
我有糖尿病、心臟病、血壓高、血壓低
我夜晚痾尿，唔開燈。 ”
“呀~嗯，
呀又蒞錯徂廚房
呀，是鬼旦啦，唔~啊。 ”
舸條僆仔同我講，佢話
“阿伯，你爾尐基金，高風險呀，唔好制呀。”
我問佢，“恁你的基金過唔過到今年呀？”
佢話，“恁又無問題。”
“我問個醫生，我過唔過到今年， 佢話唔敢答我喎。”
“恁係你隻基金高風險，定係我高風險呀？"
"風險，兮"
我話，"僆仔，你恁關心我
無非係睇好我百幾二百歲命啦
恁我同你賭身家
我就賭我過唔到今年
如果你贏徂，即係我過到今年啦
我膠碗都送埋畀你
唉~我有乜鳩碗未用過呀。 ”
“但係如果我過唔到今年，恁我就贏
恁我就爾世都使唔哂啦，僆仔。 ”
我等有無諗下，爾句說話忌邏輯係咩呢？
即係其實我等唔夠錢使
大部分忌原因係因為我等太長命
恁我恭喜各位啦
大家都會再唔夠錢使
因為，過多兩個月我等就係世界末日啦
我唔明點解世界末日都有人拍掌㗎
瑪雅人話畀我等聽 12月21號公眾假期
夠㗎啦，如果唔係， 佢等會以為有尐咩個舞台會好大轉變
我唔係阿城城呀，大佬
我等爾尐係恁上下㗎，哇
你feel到末日嗎？
在場有焉尐係相信有世界末日忌？
拍一拍手掌，嘩，都好多人呀
原本呢我一路之前舸尐場數， 我都叫大家爾堵尐人掟個銀包上來忌
爾家我唔會啦，ok，千祈唔好掟銀包上來
因為尋日有尐人掟徂銀包上來
有個女仔掟個銀包上來
舸個就成為佢上台忌入場劵
佢掟完個銀包，向堵呀你？
唔向堵呀嘛？唔向堵可以講啦
我問，係焉個㗎？
佢向舸堵舉手
跟著佢就慢慢由舸堵行行行~~~
行上個台堵
“攬住黃子華”
攬著我，你知道呀
你尋晚有來嘛？
我覺得，嘩呀，真係有恁大隻蛤乸忌爾個世界
尋晚，如果你睇到我當時有尐不知所措喎
點算呢?
然後我返屋企越諗越驚
如果佢有刀片仔我都唔知點算喇
唉，真係，當然佢唔會啦
但係我真係好驚大家一齊衝哂上台，就好危險啦
所以你唔好掟銀包上來，唔好掟銀包上來
但係的而且確，係啦無錯，電話就可以掟上來
唔好向我掟喎
你無用咋，我有用呀
因為我係唔信有世界末日忌，各位
你諗下地球，地球存在徂四十五億年
ok 人類就用徂大概八百萬年
由馬騮進化到近爾幾年先有Iphone
恁就世界末日喇，好明顯係samsung搞出來啦
同埋基本上我認為，各位
一個認識自己會面對世界末日忌人，係好驕傲㗎
喂，你諗下，如果我會死於世界末日
我咪仲猛過秦始皇？
秦始皇死，兵馬俑陪葬
到我死，嘩~~~~
係勿？我爾尐落到下面勿好猛？
“僆仔，你點死落來忌？”
“你感冒呀？你去舸邊啦
我等爾邊係世界末日㗎
blue blood
八大富豪都向我爾邊呀
有無恁好彩呀？
我飲茶又唔見我撞一個，係勿先？
但係，各位，正所謂“唔怕萬一，只怕一萬。”
若然真係世界末日會係點樣忌呢？
我作為一個知識份子
我當然係要做尐研究啦
即係無非都係去下youtube恁樣啦
恁就睇到，嘩，原來世界末日係會有超級火山爆炸
超級地震，即係如果佢加埋無敵， 就有曾志偉添喇
“超級無敵”
超級火山爆炸、海嘯啊諸如此類啦
總之，就係十足係荷里活舸尐電影一樣
恁我就唔係好驚喇
因為通常裡面都好少中國人㗎嘛
但係又有尐研究話
唔係㗎，世界末日好嚴重就係
你一夜之間，地球忌磁場，南北極就會掉轉徂呀
恁你點呀？
我就唔明，有乜恁大不了
你咪將個指南針掉翻轉用咯
風水佬的生意又好徂
蘇文峰舸尐又可以
“爾家磁場唔同徂㗎喇，你道門就擺向個窗堵
返工就用門，放工就用窗啦，呀~旺桃花。 ”
但係跟著我睇到一段片，各位
唔講得笑啦
我跟住睇到一段片
係一個德高望重忌高僧
如果你係佛門中人，我相信好多人係識得佢
佢呢，就手執一張紙
佢就話係，美國太空總署畀佢忌
真係唔知你等笑緊乜嘢
和尚唔可以同太空總署……
做咩唧，即係太空總署， 個個都賭馬忌，恁呀？
可能尐衛星都要尐高僧去超渡下㗎嘛
欸，唔好心散，飛，伏谷胡李呼呼……
總之佢執住張紙
“美國太空總署。”
無我講得恁衰忌，好慈祥㗎
係真係……“已經證實啦，就是12月21號
四度空間，會變成一度空間。 ”
你聽到嘛，四度空間會變成一度空間
我的反應就好似你等一樣
恁即係乜鬼嘢呀？
被阿強聽到，“嘩~恁咪即係大鑊咯
四度空間變成一度空間
恁就係4D《玉蒲團》得返1D《玉蒲團》。 ”
“得返1D呀，人類文明忌末日呀，真係。”
各位，以下爾單，係堅㗎，ok
唔好玩得太耐
爾單係堅忌，我等嚴肅點
ok，唔係呀，係真係有人為徂爾一日做徂好多研究
佢先至會做以下講爾樣嘢
佢係大興土木，有人
為徂爾個日子，佢推出一個樓盤
叫做“末日豪庭”
唔係你一般起舸尐樓
係講緊，真係向美國
佢座落向好多唔同忌、好荒蕪、好偏僻忌地方都有
ok，佢個末日豪庭係深入地下五層
能夠抵受十里以外忌核子襲擊
佢又足足每一個爾的恁忌豪庭，都有足足一年忌生存補給
唔係講得笑，你食足一年忌即食麵
爾的蔡瀾、阿蘇入徂去，出唔返來，爾的
恁所以佢唔係你有錢就賣畀你喎
你必須係要，即係你，回答佢一尐問卷
證明你有恁忌能力
同最後忌人類一齊絕地求生
嗱，好多問題，我舉幾條出來呀
畀大家試答下，可以
佢會問你，“你能唔能夠同人等向好細忌空間裏面一齊長期恁樣相處？”
有位女士，“哈。”
佢忌意思係，“我等香港人， 做緊乜鬼嘢呀？”
“有幾難呀？"
你掉返轉頭問，就難啦
“你能唔能夠長期同好多人向好大忌空間裏面相處？”
即係咩意思呀？
長期打籃球呀？
爾尐我等香港無問題呀，一定
“你能唔能夠接受同你宗教信仰唔同忌人？”
爾點又係無問題啦
我隨時準備帶二郎神去信耶穌忌
“如果遇到危機，你能唔能夠企起來做一個領袖？”
我唔單止做領袖，我仲會非常民主
我每一個決定之前，都會投一次票
投爾次票之前，都會投一次票來決定投唔投爾次票
總之我會投票投到你話
“唔好投啦。”
有尐問題我等香港人好難答
佢會問你
“你有無擁有過槍械？”
“你有無軍火方面忌知識。”
我都答徂佢
“我識飛鏢。”
總共三十多條問題，我盡力答
答完之後，我都覺得……
我係應該真係有資格
可能可以平安恁度過爾次末日
直到我見到最後舸條問題
最後舸條問題佢問咩呀？
佢話，“如果我等末日豪庭接受徂你問卷忌審查
我等真係接受你忌申請
你……
係唔係真係有錢買樓㗎？ ”
各位明唔明白?
這條問題係幾恁令我茅塞頓開
佢令我明白世界末日根本唔係一個恐怖忌日子
佢根本係另一個， 即係畀每一個人最大一個機會來到夢想成真
乜仇都報哂，乜燥都洗哂
我話畀你聽，如果真係有世界末日
向世界末日來之前舸日
我會去銀行借錢買樓
有恁貴買恁貴
然後個經理就會問我
“阿黃生，你打算爾個貸款期做幾耐？”
我躉樓我諗著用幾耐供完
你小心寫低
個半鐘啦
Thank you！
旨在學正字。鬼佬學廣州話，劑學講無得寫低係好難。 如果寫同講一樣，相信學廣州話上手會易點。 棟篤笑每句對白比較多啦啊呀喎做結尾， 電視清談或新聞主持就少用結尾語。 因為棟篤笑比較生活化，有感而發， 鬼佬先學正經說話，小點用呀咯喎啦， 因為未領會結尾字語調音高可能會產生誤解。 希望本地多用白話對白，螢幕講乜， 字幕寫乜，總之正字就可以令識中文忌人都明白。 by kenbondwong